
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 13 aprilie 2010
Pl-x  67 /2010 


A V I Z
referitor la propunerea legislativă pentru modificarea 
art.16 din Legea nr.13 din 9 ianuarie 2007 privind energia electrică
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.16 din Legea nr.13 din 9 ianuarie 2007 privind energia electrică, publicată în Monitorul Oficial, Partea I, nr.525 din 22 iulie 2003, cu modificările şi completările ulterioare, transmisă cu adresa nr. Pl.x 67 din data de 16 martie 2010 şi înregistrată cu nr. 31/160 din 17 martie 2010.

Conform dispoziţiilor art.75 alin.(3) din Constituţia României, revizuită în 2003 şi ale art. 92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Senatul, în calitate de primă Cameră sesizată, a respins propunerea legislativă în şedinţa din data de 1 martie 2010.
Potrivit prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 13 aprilie 2010.
Propunerea legislativă are ca obiect de reglementare modificarea alin. (4), (6), (7) şi (12) ale art.16 din Legea nr.13 din 9 ianuarie 2007 privind energia electrică, cu modificările şi completările ulterioare, în sensul că drepturile de uz şi servitute asupra proprietăţilor statului şi ale unităţilor administrativ-teritoriale, afectate de capacităţi energetice, să nu se mai exercite cu titlu gratuit, iar titularii de autorizaţii şi licenţe, beneficiari ai unor asemenea drepturi de uz şi servitute să nu mai fie scutiţi de plata de taxe şi impozite instituite de autorităţile publice centrale şi locale.
Membrii comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, înregistrat sub nr.1038 din 16 septembrie 2009 şi punctul de vedere al Guvernului transmis prin adresa nr. 2715 din 27 octombrie 2009, care nu susţine adoptarea propunerii legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative
În raport de obiectul şi conţinutul reglementării,  propunerea legislativă face parte din categoria legilor organice.
	PREŞEDINTE,
Daniel BUDA
	SECRETAR,

Gabriel ANDRONACHE   


Consilier parlamentar,
Irina Petrescu

